Jarig van der Wielen

Jarig van der Wielen (Ljouwert, 24 jannewaris 1880 - dêre, 7 july 1950), bekend as Oom Jarig, wie de ynspirator en stifter fan de earste Folkshegeskoalle fan Nederlân: Allerdseach by Bakkefean (1931).Berte-akteDea-akte Boppedat wie er sosjalistysk riedslid en wethâlder fan de gemeente Opsterlân.

Nei't er in skoft oer de wrâld swalke hie, begûn er yn 1920 mei it opsetten fan praatjûnen foar manlju. Foar froulju wienen der gearkomsten oer húshâldskoallen en gesinsfersoarging. It gie him om de foarming fan de arbeider. Dy moast alles krije wat nedich wie om selsstannich yn it libben stean te kinnen.

Hy hat 22 jier oan de Folkshegeskoalle wurke en wenne yn it "Hûs mei it Each".

Hy waard yn juny 1950 troch Prins Bernhard bekroand mei de Sulveren Anjer, Van der Wielen wie ôfwêzich fanwegen sykte."Jarig van der Wielen ontving de zilveren anjer", De Hepkema, 28 juny 1950 Noch gjin moanne letter stoar er yn syn berteplak; lokale en nasjonale media skreaune oer syn dea."„Oom Jarig” overleden: Grondlegger van het Volkshogeschoolwerk in Nederland", Heerenveense Koerier, 8 july 1950"J. van der Wielen overleden: Oom Jarig van de Volkshogeschool had een avontuurlijk leven", Het Vrije Volk, 8 july 1950"Oom Jarig †", Nieuwsblad van het Noorden, 8 july 1950"Oom Jarig v.d. Wielen overleden", Het Parool, 8 july 1950"Oom Jarig overleden", Algemeen Handelsblad, 8 july 1950

 Keppelings om utens 
 Kanon Sosjaal Wurk

Kategory:Frysk bestjoerder
Kategory:Frysk politikus
Kategory:Frysk gemeenteriedslid
Kategory:Frysk sosjaal aktivist
Kategory:Persoan berne yn Ljouwert
Kategory:Persoan stoarn yn Ljouwert
Kategory:Bakkefean
Kategory:Persoan berne yn 1880
Kategory:Persoan stoarn yn 1950